《江城梅花引 枕屏》
宋代·丘崇

轻煤一曲染霜纨。小屏山。有无间。宛是西湖，雪后未晴天。

水外几家篱落晚，半开关。有梅花、傲峭寒。

渐看。渐远。水弥漫。小舟轻，去又还。野桥断岸，隐萧寺、□出晴峦。

忆得孤山，山下竹溪前。佳致不妨随处有，小窗闲，与词人、伴醉眠。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。